Ankjær 255, 8300 Odder | Ejendomme | 16676 | Nybolig Ejendomsmægler
Flot, moderniseret villa med opvokset have
Bygget/Ombygget: 1979/1981
Istandsat køkken-alrum
For enden af en rolig, lukket vej i Odder finder I denne flotte villa, der er gennemgribende moderniseret. I kan glæde jer til hele fem værelser, to badeværelser og et lyst køkken-alrum for slet ikke at tale om den nydelige, opvoksede have og et godt carportanlæg.
Beliggenheden bliver ikke bedre for børnefamilien, da I har under én kilometer til skole samt børnehave, og via stisystemet når I hurtigt idræts- og svømmehal. Der er heller ikke langt til indkøbsmuligheder, og så er der etableret en cykelsti hele vejen til centrum. Nærmiljøet rummer flere grønne arealer med legepladser og boldbaner.
Hele ejendommen fremstår i yderst fin stand, og i 2016 er køkken-alrummet istandsat, mens turen kom til de to badeværelser i 2019, hvoraf det ene er renoveret fuldt ud.
Husets hjerte tildeles det vidunderlige køkken-alrum med gulvvarme, og det er ikke uden grund med det lækre lysindfald. HTH-køkkenet har et tidløst udseende med hvide elementer, som toppes af en egetræsbordplade, hvori induktionskogezonen er integreret. Dampovnen er placeret i ergonomisk højde, og alle hvidevarer er desuden fra Siemens, mens emhætten er fra Thermex. Der venter en afdeling med et værelse og et elegant badeværelse med gulvvarme, og derudover har I yderligere to værelser i stueplan. De sidste to værelser befinder sig på første sal, hvoraf det ene har direkte adgang til et badeværelse. På denne etage kan I også se frem til en skøn stue med brændeovn og en fantastisk udsigt over haven.
Om sommeren vil den sydvendte terrasse blive et centralt samlingspunkt for alle aldre. Haven har også en smuk pavillon, højbede og et drivhus. I carporten er der plads til to biler, og som bonus har I ekstra parkering til gæsterne eller campingvognen.
Alt i alt et pragtfuldt hjem til familien.